கேள்வி: அதலை பற்றி விளக்கவும்.
பதில்: அதலை (''Momordica cymbalaria'') என்பது பாகல் நெருங்கிய மரபுவழித் தொடர்பு கொண்ட ஒரு கொடி இனமாகும். இதன் வேறு அறிவியற் பெயர்கள்: ''Luffa tuberosa'', ''Momordica tuberosa'' ஆகியன. அதலைக்காய் தமிழ் நாடு இந்தியாவின் பிற தென் மாநிலங்களில் மகாராட்டிரம், கருநாடகம், ஆந்திரப் பிரதேசம் காணப்படுகிறது. பாகற்காய்களைப் போலவே கசப்பு சுவை கொண்ட அதலைக்காய்கள் உடல்நலத்துக்கு உதவும் பல மருத்துவத் திறன்களைக் கொண்டுள்ளன. குறிப்பாக நீரிழிவு, குடற்புழு போன்ற இடர்களுக்கு மருந்தாகப் பயன்படுகின்றன. சில வேளைகளில் கருக்கலைப்புக்கும் இவற்றைப் பயன்படுத்துகின்றனர்.
கேள்வி: அதலை - செடி அமைப்பு பற்றி நீங்கள் என்ன அறிந்துள்ளீர்கள்?
பதில்: படிமம்:Momordica cymbalaria fruit.jpg நாணயத்தை ஒத்த அளவில் ஓர் அதலைக்காய்]] அதலைச்செடிகள் பொதுவாகத் தரையில் படர்பவை. சிலவேளைகளில் வயல்வரப்புகளில் இவற்றை வளர்க்கும்போது வேறு செடிகளிலோ கொம்புகளிலோ பற்றிப்படர்கின்றன. பல ஆண்டுகள் வாழும் இச்செடி ஒவ்வோர் ஆண்டும் வறட்சிக்காலத்தில் காய்ந்து விழுந்துவிட்டாலும் மண்ணுக்கடியிலிருக்கும் இதன் கிழங்கு உயிருடன் இருக்கும். இக்கொடியின் இலைகளின் அடிப்பகுதி இதயம்வடிவாகவும் (''chordate''), எஞ்சிய பகுதி ஒருபுறம் சாய்ந்தோ (''oblicular''), சிறுநீரகம் வடிவிலோ (''reniform'') இருக்கும். ஒரே கொடியில் ஆண்-பெண் பூக்கள் தனித்தனியே இருக்கும். ஐந்து முதல் முப்பது மி.மீ. நீளம் வரை உள்ள ஒவ்வொரு ஆண் மலர்த்தார்த் தண்டுலும் (''peduncle'') இரண்டு முதல் ஐந்து மலர்கள் வரை இருக்கின்றன. பூந்தார்கள் இழைவடிவாகவும் (''filiform''), மென்மயிர்ப்படர்ந்து பூவடிச்செதில்களில்லாமலும் இருக்கின்றன. மலர்கள் மெல்லிய மஞ்சள் நிறத்தில் நுனிவளர் தார் அமைப்பில் (''racemose'') இருக்கின்றன. ஒவ்வோர் ஆண்மலரிலும் இரண்டு மகரந்த உறுப்புகள் இருக்கின்றன. பெண் மலர்த்தார் 28 மி.மீ. நீளத்தில் ஒரே ஒரு மலரைத் தாங்கி நிற்கும். காய்கள் 20-25 மி.மீ. நீளம் வரை இருக்கின்றன. காய்களின் கரும்பச்சை நிறப் புறத்தோலில் எட்டு நுண்ணிய வரைகள் இருக்கும். விதைகள் நீளவாக்கில் 4.6 மி.மீ. அளவில் முட்டை வடிவில் வழுவழுப்பாகவும் பளிச்சென்றும் இருக்கின்றன.
கேள்வி: அதலை - வளர் பருவம் குறித்து விரிவாக சொல்லுங்கள்.
பதில்: இக்கொடி பெரும்பாலும் தானாக வளர்வது. இதை முறையாகப் பயிரிட்டு வளர்க்காவிட்டாலும் மற்ற பயிர்கள் விளையும் வயல்களின் வரப்புகளில் இவை வளர்வதை ஊக்குவிப்பர். இக்கொடிகள் பொதுவாக ஐப்பசியில் பூத்து, கார்த்திகை, மார்கழியில் காய்த்து, தைத்திருநாளுக்கு முன் அறுவடை செய்யப்படுகின்றன.
கேள்வி: அதலை - அதலைக்காய்களின் ஊட்டச்சத்துகள் பற்றி விளக்கவும்.
பதில்: {| class="wikitable" style="float: right;" |- ! கூறு !! அதலைக்காய் !! பாகற்காய் |- ! colspan="3" | அண்மைப் பகுதிக்கூறுகள் (100 கிராமில் பகுதி கிராம்) |- | நீர்ச்சத்து || 84.30 || 83.20 |- | நார்ச்சத்து || 6.42 || 1.70 |- | மாவுச்சத்து || 12.60 || 10.60 |- | புரதம் || 2.15 || 2.10 |- | உணவு ஆற்றல் (கிலோ காலரி/100g) || 73.00 || 60.00 |- ! colspan="3" | ஊட்டப்பொருள் (100 கிராமில் பகுதி மி.கி.) |- | கால்சியம் || 72.00 || 23.00 |- | பொட்டாசியம் || 500.00 || 171.00 |- | சோடியம் || 40.00 || 2.40 |- | இரும்பு || 1.70 || 2.00 |- | செப்பு || 0.18 || 0.19 |- | மங்கனீசு || 0.32 || 0.08 |- | துத்தநாகம் || 2.82 || 0.46 |- | பாசுப்பரசு || 0.46 || 38.00 |- | உயிர்ச்சத்து சி || 290.00 || 96.00 |- | β கரோட்டீன் || 0.01 || 126.00 |} தோட்டக்கலை ஆய்வாளர்களான பார்வதி, குமார் ஆகியோர் அடங்கிய ஆய்வுக்குழுவினர் தங்களது பல்வேறு ஆய்வுகள் வழியாக அதலைக்காய்களின் கூறுகளைப் பிரித்து அவற்றின் விகித அளவுகளை வெளியிட்டுள்ளனர். இவ்வாராய்ச்சியின் வழியாக அதலைக்காய்களில் உள்ள நீர்ச்சத்து, நார்ச்சத்து, மாவுப்பொருள், புரதம் போன்றவற்றின் அளவுகள் ஏறத்தாழ கண்டுபிடிக்கப்பட்டுள்ளன. இக்காயை முழுவதும் எரித்த சாம்பலைக் கொண்டு இவற்றிலுள்ள வேதிப் பொருட்களின் விகிதத்தையும் அளந்துள்ளனர். இதே முறைகளில் முன்னதாக பாகற்காய்களின் மீது நடத்திய ஆய்வு முடிவுகளையும் ஒப்பீட்டுக்காகத் தந்துள்ளனர்.
கேள்வி: அதலை - சமையல் என்பது என்ன?
பதில்: படிமம்:Momordica cymbalaria cooked (Athalakkai poriyal).jpg தமிழகத்தின் தென் மாவட்டங்களில் நாட்டுப்புறத்தில் அதலை காய்க்கும் காலத்தில் அவற்றைப் பறித்து சமையல் செய்து உட்கொள்கின்றனர். முறையாக பயிரிடப்படாமல் தாமாக வளரும் கொடியாதலால் சிலர் மட்டுமே இவற்றின் பயனை அறிந்து பயன்படுத்துகின்றனர். இவற்றை முறையாகச் சமைக்கும் முறைகளும் வெளியில் தெரியாமல் இருந்தன. 1997-ஆம் ஆண்டில் தோட்டக்கலை ஆய்வாளர்கள் பார்வதி, குமார் ஆகியோர் தங்கள் ஆய்வுக்காக இதன் சமையல் முறைகளை உருவாக்கி பொரியல், எண்ணெய் வறுவல், புளிக்குழம்பு, ஊறுகாய், வடகம் ஆகியவற்றைச் செய்து மக்களின் விருப்பத்தைச் சுவை அலகில் அளந்துள்ளனர். அவர்களுடைய ஆய்வின்படி புளிக்குழம்பையும் வடகத்தையும் மக்கள் பொதுவாக விரும்பினார்களாம். முன்னதில் புளியும், பின்னதில் மோர் கசப்புச்சுவையைக் குறைப்பதால் அவற்றை மக்கள் விரும்பியதாக அறிகின்றனர்.